|  |  |
| --- | --- |
|  |  **МИНИСТЕРСТВО НА ОБРАЗОВАНИЕТО И НАУКАТА****ПРОФЕСИОНАЛНА ГИМНАЗИЯ ПО ОБЛЕКЛО “АНА МАЙ”, ГРАД ПЛОВДИВ** |
|  | ул. “Лейди Странгфорд” № 8, телефон 032 633 350, телефон директор 032 624 115, |
|  |  е-mail: info-1690176@edu.mon.bg, [www.pgoanamay.com](file:///C%3A%5CUsers%5Cpc4%5CDesktop%5CZAPOVEDI%5C2017%5Cwww.pgoanamay.com) |

 **УТВЪРЖДАВАМ:**

 **ЕМИЛИЯ ПЕТАЛАРЕВА**

 **Директор на ПГО „Ана МАЙ“**

 *Заповед РД-10-28/16.09.2024 г.*

**ЕТИЧЕН КОДЕКС ЗА РАБОТА С ДЕЦА**

|  |  |  |
| --- | --- | --- |
|

|  |  |
| --- | --- |
| **на ПГО „АНА МАЙ” – гр. ПЛОВДИВ**2024/2025 учебна година**ВЪВЕДЕНИЕ:**Позовавайки се на Конвенцията на ООН за правата на детето, Европейската харта за правата на човека, ръководени от принципа, че всяко дете трябва да бъде подготвено да води живот на самостоятелна личност в обществото и да бъде възпитано в духа на ценностите на Република България и Европейския съюз, Ние учителите и служителите от ПГО „Ана Май” – гр. Пловдив приехме моралния ангажимент в своята ежедневна и професионална дейност да се ръководим от принципите и правилата на настоящия Етичен кодекс.**ЕТИЧНИЯТ КОДЕКС ИМА ЗА ЦЕЛ:**1. Да утвърди основните ценности, норми и принципи на поведение, от които следва да се ръководи педагогическия и обслужващия персонал в училището.2. Да укрепи авторитета на учителите и общественото доверие към училището като институция.**ПРИНЦИПИ:*** Всички деца имат еднакво право на закрила от насилие и експлоатация.
* Всички деца следва да бъдат насърчавани да оползотворяват в пълна степен своите заложби, като се предлагат възможности за равен старт на всички.
* Всеки носи отговорността да подкрепя усилията за полагане на грижи за децата и за тяхната закрила.
* Спазване на Конституцията и законите на Р България;
* Грижата за живота и здравето на детето е на първо място;
* Детето е личност и всички дейности по неговото образование и възпитание следва да осигуряват възможности за неговото развитие и приобщаване към обществените традиции и ценности;
* Равнопоставеност и взаимно зачитане на правата на всеки, независимо от раса, вяра, националност, убеждения, пол, социален статус;

**ОБХВАТ:**Етичният кодекс се отнася за всички ученици на ПГО „АНА МАЙ” – гр. ПЛОВДИВ.**Раздел I****ОСНОВНИ ПОЛОЖЕНИЯ****Чл.1. (1)** Настоящия кодекс определяетичните правилаза поведение на учениците в ПГО „АНА МАЙ” и има за цел да повиши общественото доверие , както и да издигне престижа на учебното заведение.**(2)** Настоящият кодекс има за цел да формира организационна култура, спомагаща за утвърждаване на доброто име на училището , както и да повишава общественото доверие в професионализма и морала на учениците.**Чл.2. (1)** Дейността на учениците се осъществява при спазване принципите на законност, честност, отговорност.**Раздел ІІ****МОРАЛНИ ОТГОВОРНОСТИ КЪМ ДЕТЕТО****Чл.3 (1)**Работещите с деца изпълняват своите функции, като се ръководят от основните ценности и принципи:**1.**Детството е изключително важен период от живота на човека.**2**. Семейството е най-естествената среда за развитието на детето.**3**. Всяко дете притежава неповторима уникалност и стойност.**4**. На всяко дете е гарантирано правото на свобода на мисълта и словото.**Чл. 4.**Всяко дете има право на закрила срещу нарушаващите неговото достойнство методи на възпитание, физическо, психическо или друго насилие или форми на въздействие.**Чл. 5.**Всяко дете има право на закрила за нормалното му физическо, умствено, нравствено и социално развитие.**Чл. 6.**Всяко дете и всяко семейство заслужават да бъдат подпомогнати да развият пълния си потенциал.**Чл. 7.**Във всички случаи да се защитават по най-добър начин интересите на детето.**Чл. 8.**Всяко дете, попаднало в риск, има нужда от специална закрила за извеждането му от рисковата ситуация.**Чл. 9.**Да основаваме практиката си на съвременните знания за детското развитие и познаването на индивидуалните особености на всяко дете.**Чл. 10.**Да разбираме и уважаваме уникалността на всяко дете.**Чл. 11.**Да се съобразяваме със специфичната уязвимост на всяко дете.**Чл. 12.**Да създаваме безопасна и здравословна среда, която стимулира социалното, емоционалното и физическото развитие на детето.**Чл. 13.**Да подкрепяме правото на детето на свободно изразяване на мнение по всички въпроси от негов интерес.**Чл. 14.**Да работим в най-добрия интерес на детето.**Чл. 15.**Да осигуряваме на децата с увреждания равни възможности за достъп до адекватни грижи и образование.**Чл. 16.**Да не участваме в практики, които не зачитат достойнството на детето или са опасни и вредни за физическото и емоционално му здраве и развитие.**Чл. 17.**Да не участваме в практики, които дискриминират по някакъв начин децата на основата на раса, етнически произход, религия, пол, националност, език, способности, или на базата на статуса, поведението или убежденията на родителите.**Чл. 18.**При съмнение за малтретиране да уведомяваме органите за закрила на детето и да следим дали са предприети необходимите мерки.**Чл. 19.**Когато друго лице изкаже подозрения за малтретиране на дете, да му окажем пълно съдействие за предприемане на подходящи действия за закрила на детето.**Чл. 20.**Когато разберем за действия или ситуации, които заплашват здравето и сигурността на детето, ние имаме моралната и законова отговорност да информираме органите по закрила на детето.**Чл.21.**Да опазваме личната информация за възпитаниците си и техните семейства и да я ползваме само и единствено в техен интерес и във връзка и по повод на изпълнение на моралните си и служебните си ангажименти.**Раздел ІІІ****ПРАВА НА ДЕТЕТО**Чл.5./1/ Всяко дете, без каквито и да било различие като раса, цвят на кожата, политически и други възгледи, национален или социален произход, имуществено състояние, рождение или друг статут, има право на помощ от държавата и на специални грижи за постигане на неговото благосъстояние, живот, сигурност, здраве и развитие. Децата, родени в брака и извън брака имат равни праваЧл.6. /1/ Всяко дете има право на живот и подходящи условия за развитие в семейството,като право и задължение на родителите е заедно и поотделно да му осигурят най-доброто материално и морално състояние ./2/ Детето има право на всестранна защита и възпитание във взаимопомощ, привързаност и уважение между всички членове на семейството, за формиране на чувство на отговорност пред семейството и обществото./З/ В случаите, когато детето е лишено от семейство или семейството оказва вредно влияние на неговия живот и развитие, както и когато родителите не са в състояние да упражняват родителските си права, детето има право на нова семейна среда или да му бъдат осигурени от държавата други подходящи условия./4/ При изменение на обстоятелствата по предходната алинея, довели до лишаването на детето от семейна среда, то има право на подкрепа от държавата за връщането му в семейството, при условия и ред, определени от закон./5/ Детето има право, когато поведението на родителя представлява опасност за личността, възпитанието, здравето или имуществото му, то да бъде защитено от дьржавата./6/ Детето трябва да познава, уважава и зачита своите родители, да се отнася с уважение към училищните власти и гражданите, да спазва обществения ред и установените обществени норми и морал, като знае правата си и своите задължения.Чл.7. Детето има право на здравеопазване и хармонично развитие, на образование и свободен избор на образование, право на свобода на духовното му развитие: на съвестта, мисълта и религията, право на сдружения и мирни събрания съобразно възрастта, право на свобода на изразяване на мнение, да бъде изслушвано и мнението му да бъде зачитано, право на отдих и почивка, както и на участие в културния и обществен живот, с подходящи за възрастта средства.Чл.8. Децата с умствени или физически дарования, надхвърлящи нивото на техните връсници, имат право на стимулиране от държавата, местната власт и обществените структури за развитие на техните способности, а при необходимост и на финансова подкрепа от държавата и други организации.Чл.9. Децата с умствени и физически недостатъци, както и децата с тежки хронични заболявания и нуждаещите се от животоспасяваща медицинска помощ имат право на специализирана помощ и защита от държавата със специални мерки.Чл.10. Всяко дете има право на защита от насилие в семейството и извън семейството, от принуда към антисоциални и антиморални прояви, както и защита срещу всякакви други действия, застрашаващи неговия живот, свобода, достойнство, сигурност, физическо и психическо здраве и на необходимата правна защита на своите права по този закон.**Раздел IV****ПРАВАТА НА ДЕТЕТО В УЧИЛИЩЕ*** В училище, така както и навсякъде другаде, не се допускат ограничения на твоите права или действия въз основа на етническа принадлежност, пол, възраст, финансово състояние, наличие на увреждане, религия и т.н. Така например, ако принадлежиш към етническа група, която е различна от тази на други хора, независимо дали са твои съученици, учители, познати или непознати и те използват това, за да те обидят, ограничат или окажат физическо или психическо насилие върху теб, то това е в нарушение на твоите права.
* Никой не може да ограничава правото ти на образование и обучение въз основа на признаци като: етническа принадлежност, пол, убеждения, наличие на увреждания, гражданство, произход, имуществено състояние, народност, религия или всякакъв друг признак, установен със закон.
* Изграждането на архитектурна и инфраструктурна среда, която затруднява придвижването на хора с увреждания, също е дискриминация.
* Лицата, които подпомагат актовете на дискриминация също носят отговорност пред закона.
* Ако някой извършва срещу теб актове на дискриминация или се отнася с теб по определен начин въз основа на някои твои признаци, трябва да уведомиш своите родители, учители и директора на училището. Той е длъжен да предприеме мерки за прекратяване на тормоза и да наложи дисциплинарна отговорност.
* Обучаващите институции са длъжни да създадат възможности за придвижване на децата с увреждания, освен ако разходите за това не затрудняват сериозно бюджета на институцията.
* Ако станеш жертва на дискриминация, имаш право да поискаш от директора на училището информация за взетото от него или от преподавателя решение както и други данни, които се отнасят за твоя случай.
* **Ти имаш право, докато си в училище, да бъдеш обучен как да реагираш и да се защитиш в опасни ситуации. Така се научаваш да пазиш здравето и живота си. Когато присъстваш на такива обучителни програми, слушай внимателно какво ти говорят и винаги задавай въпроси, ако нещо не ти е ясно и не го разбираш. Така ще се научиш и няма да се страхуваш, когато си на улицата и сред непознати.**

**Раздел V****ЗАДЪЛЖЕНИЯ НА ДЕТЕТО В УЧИЛИЩЕ**1. Да посещава редовно учебните занятия.Влизането в сградата на училището да става най-малко 10 мин.преди започване на учебните занятия срещу представяне на стикер, лична карта или бележник. Закъснения до 15 минути за 2 учебни часа се считат за 1 час неизвинено отсъствие.
2. Ученикът да заема мястото си в класната стая при биенето на звънеца и да се подготвя за предстоящия час, като сяда на определеното му от класния ръководител или учител място и посреща учителите със ставане на крака.
3. Да спазва стриктно реда и дисциплината по време на учебния час и да изпълнява възложените му от учителите задачи. През голямото междучасие да излиза от класната стая в коридорите при лошо време, а при хубаво - на двора.
4. Да носи необходимите за часовете в съответния ден учебници, тетрадки и учебни помагала.
5. Да носи винаги ученическите си книжки /бележник/ и личните си карти и да ги представя при изпитване и при поискване от директора , зам. директора , класния ръководител , учителите и охраната на училището.
6. Да полага грижи за опазване на училищното имущество, личните си вещи и тези на съучениците си. Учениците носят отговорност за опазване на личните си вещи по време на учебни занятия и извънкласни дейности, организирани от училището.
7. Да не внася храна и напитки в класната стая и да се придържа към изискванията за културно хранене.
8. Да поддържа на високо ниво хигиената в двора, коридорите, класните стаи, кабинетите и санитарните възли. Да спазва лична чистота и хигиена. Де се явява в приличен вид в училище , да не стои с шапка в стаите и в коридорите на училището.
9. Да дежури в клас и училището по установения ред от педагогическия съвет .
10. Да **не** напуска училището , ако до 15 мин. след биенето на звънеца не дойде учител. Дежурните ученици са длъжни да уведомят дежурния учител, зам. директор или директор, за да получат указания с какво ще се занимават този час. При свободен час учениците изчакват края му на двора, фоайето или библиотеката.

**Раздел VІ****МОРАЛНИ ОТГОВОРНОСТИ КЪМ ОБЩЕСТВОТО****Чл. 39.**Да работим за създаване на сигурна обществена среда, в която детето да получава адекватни здравни грижи, храна, подслон, възпитание и да живее без насилие.**Чл. 40.**Да работим за подобряване на сътрудничеството между организациите както и за интердисциплинарното взаимодействие между професиите, които имат отношение към благополучието на децата и семейството.**Чл. 41.**Да съдействаме за повишаване степента на разбиране на децата и техните нужди от обществото.**Чл. 42.**Да работим за популяризиране правата на децата, както и за повишаване чувствителността на обществото към нарушаването им.**Чл. 43.**Да работим в подкрепа на законите и политиките, които подпомагат благополучието на децата и семействата им и противопоставяне на тези, които ги нарушават.**Раздел VII****КОМИСИЯ ПО ЕТИКА И ЕКИП ЗА РЕШАВАНЕ НА ТЕКУЩИ ПРОБЛЕМИ****Чл.55. (1)**За спазването на Етичния кодекс и разрешаване на възникнали с приложението му казуси към ПГО „Ана Май” се създава **Комисия по етика и екип за решаване на текущи проблеми.****(2)**Членовете се избират от Педагогическия съвет за срок от три години.**(3)**Комисията и екипа се избират в срок до един месец след утвърждаването на Етичния кодекс от Педагогическия съвет.**Чл.59.**Комисията по етика и екипа за решаване на текущи проблеми са длъжни веднъж годишно да отчитат дейността си пред Педагогическия съвет на ПГО „Ана Май” – гр. Пловдив.**ДРУГИ РАЗПОРЕДБИ****§ 1.**Контролът за спазване на нормите на настоящият Етичен кодекс се осъществява от комисията по етика и екипа за решаване на текущи проблеми.**§ 2.**Неразделна част от настоящия кодекс е процедурата за докладване на нарушения на Етичния кодекс и за предприемане на последващи мерки.**Настоящият Етичен кодекс е отворен документ, подлежащ на непрекъснато развитие и обогатяване.** **Актуализирали:**  **1. Асен Димитров** **2. Соня Каракехайова** |  |

 |